Әлмәт шәһәре муниципаль бюджет мәктәпкәчә белем бирү идәрәсе

54 нче «Аксылу» балалар бакчасы

Әлмәтем – туган бишегем.

Татар теле тәрбиячесе:

Маннанова Алсу Равил кызы.

2012 – 2013 уку елы.

**Тема: *Әлмәтем – туган бишегем.***

**Бурычлар:**

1. Матур әдәбият әсәрләренә кызыксыну уяту.

2. Сорауларга төгәл җавап бирү күнекмәсен үстерү.

3. Туган шәһәребезнең истәлекле урыннары, күренекле кешеләре турында белемнәрен ныгыту һәм киңәйтү.

**Җиһазлау:**

З. Сафиуллинның “Әлмәтем чыршылары” җыры, Э.Мөэминованың”Туган тел” шигыре, битлекләр,рәсемнәр,нефть, проектор, музыкаль үзәк.

**Эшчәнлекнең барышы.**

* Исәнмесез балалар!
* Хәлләрегез ничек?
* Балалар, без бүген туган шәһәребез Әлмәт турында сөйләшербез. Бик күп еллар элек бу урында Әлмәт авылы булган. Ә 1953 елның 3 ноябрендә шәһәр исеме ала. Менә 3 ноябрь көнне безнең Әлмәткә 59 яшь була. Шәһәребезнең тарихы нефть ятмалары табылуга бәйле. Нефть булу зур байлык. Нефтьчеләрнең авыр хезмәте ярдәмендә шәһәребез үсә, төзекләнә.
* Ә хәзер шәһәребезнең гербын карап үтик әле. (презинтациянең беренче бите ачыла)
* Ни өчен фонтан кара төстә? (Нефть күрсәтелә)
* *Балаларның җавабы*.
* Әлмәт сүзе дә алтынсу белән язылган. Ул байлык, муллык билгесе.
* Әлмәт нефть белән генә түгел, язучылары, композиторлары белән дә горурлана. С.Садыйкова .Э.Мөэминова, Ә.Маликов.
* Әйдәгез әле, З. Сафиуллинның “Әлмәтем чыршылары” исемле җырын тыңлап китик. (*җыр тыңлыйлар*)
* Безнең Әлмәт шагыйре Э. Мөэминованың да “Туган тел “ дигән бик матур шигырен укып китик әле.

*Азамат:*

* ***Дөньяда иң – иң матур ил***

***Ул минем туган илем.***

***Дөньяда иң – иң матур тел***

***Ул минем туган телем!***

* Әйе, безнең шәһәр яшь һәм матур. Бездә төрле биналар бар. Сез аларны беләсезме? (презинтациянең битләре ачыла) *Балаларның җавабы*.
* Драма театры. Бу бинада нишлиләр? (Театр күрсәтелә.) *Балаларның җавабы*.
* Әйдәгез әле, без дә сезнең белән театр карап китик. (Шалкан әкияте күрсәтелә.Битлекләр таратыла.)
* Яшьләр үзәгенә дә килеп җиттек. Бу бина ни өчен төзелгән? *(Балаларның җавабы)* “Әпипә” биюе күрсәтелә.
* Бу бина “Спорт сарае” дип атала. Монда нәрсәләр белән шәгыльләнәләр? Ә сез спорт белән шөгыльләнәсезме? *(Балаларның җавабы)* (Уен”Таяк белән туп куу”.)
* Һәйкәл кем өчен куелган? *(Балаларның җавабы)* (Г. Тукай, М. Җәлил һәйкәлләре белән танышабыз).
* Аларның нинди әсәрләрен беләсез? *(Балаларның җавабы)*
* Балалар, без туган шәһәребез турында бик күп белемнәр алдык. Бу сәяхәтебез сезгә охшадымы? *(Балаларның җавабы)*
* Шәһәр урамнарында йөргәндә безнең карап үткән биналарны да искә төшерегез! Шәһәребезне шулай матур, чиста тоту өчен чүпләмәскә, ватмаска кирәк.
* Шәһәребез белән горурланыйк!
* Игътибарыгыз өчен рәхмәт, саубулыгыз!